Flavell Te Ururoa: Royal Society of New Zealand Amendment Bill — Second Reading 
Flavell Te Ururoa: Royal Society of New Zealand Amendment Bill — Second Reading 
[Volume:671;Page:17574] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker; kia ora tatou i tenei po. Ehara i te mea he nui waku korero mo te pire nei hoi ano kai te whaiwhai haere i te ahuatanga o te korero a wetahi atu. Mena he pono taku korero ehara i te mea he tino mohio au ki nga hohonutanga o te Royal Society 
o Aotearoa kao. Kare ano au kia rongo mo tera ropu i nga tau kua hipa ake ahakoa kai roto au i te ao o te matauranga. Hoi ano i puta te ingoa nei i roto i nga whiriwhiringa i nga wiki kua hipa ake na runga i tera i tu te Pati Maori i tona panuitanga tuatahi ki te tautoko i te motini kia whakatapirihia atu tenei mea te humanities ki roto i nga whainga me nga whakahaere o te society 
. 
I tenei wa e rua pea waku korero ki a tatou o te Whare. Tuatahi ko te wahanga tuarima he take nui kai reira e pa ana ki nga whakamarama. I titiro te Education and Science Committee ki tenei o nga pire ana hei tana me whakaae ka tika tukuna kia haere. Ehara i te mea he nui nga rereketanga ki te whakamarama i tenei mea te humanities 
. 
 Hei ta tera komiti he whakaae kia paku rereke te wahi 5(2) ki te ata titiro i te hohonutanga o nga whakamarama o tenei mea te humanities 
. 
 Me ki kia ukui i nga korero mo te reo Pakeha me nga whakaakoranga o Amerika me pera rawa te korero. I roto i te reo Pakeha ko te reo English me te American studies 
.  
E ai ki tera komiti he moumou taima noa iho te korero mo te reo Pakeha i te mea kai roto tera i te whakamarama whanui mo nga momo reo. He pera ano hoki mo te American studies 
i te mea kai reira tonu te cultural studies 
. 
 No reira e ai ki ta te komiti i roto i tera whiriwhiringa moumou taima noa iho te tini haere i tera wahanga. 
Hoi ano ko taku ko te titiro ki nga korero a te tangata nei a Hori Jones. Ko ia tetahi tangata ki taku mohio he matatau te tangata nei mo nga whakahaere o te ropu nei i te mea ko ia tetahi mema o te peka o Poneke i nga tau e wha tekau pea kua hipa ake. Ko tetahi wahanga me ki tata ki te tekau tau ko ia tera te perehitini o tera ropu. No reira he tangata mohio nei ki nga whakahaere o te ropu. Hei tana ahakoa kua pa mai nga tikanga o Amerika ki a tatou o Aotearoa nui noa ake te panga o nga tikanga Maori ki a Aotearoa no reira hei tana me tapiri tenei mea te whakaako o nga mea Maori ki roto i tenei mea te cultural studies. No reira kai te tino whakaae atu te Pati Maori ki tera momo whakaaro me te akiaki i te Minita ki te ata titiro ki tera take. 
Me te ki ano hoki me titiro pea tatou ki te whiti tuarua o te wahanga tuarima ara te wahi whakamarama. Kei wareware i a tatou ko te reo Maori he reo tuturu a-ture nei ki Aotearoa. Kei wareware i a tatou ko te Maori Language Act o te tau 1987 i a ia e whakatau ana no hoki ko te reo Maori he reo tuturu ake o Aotearoa he mea motuhake o Aotearoa tata ki te 25 o nga tau kua hipa ake. No reira ko ta matou ko te ki atu ko te reo Maori he reo tuturu ake ki Aotearoa he reo o te tangata whenua he taonga tonu e korowaitia ana i raro i te ahuatanga o te Tiriti o Waitangi. Kaore te reo Maori e rangona ana i wahi ke iwi ke i tua atu o Aotearoa putake mai ki konei korerotia ana i konei kei konei anake te reo Maori e korerotia ana. Engari ka eke ki te Royal Society of New Zealand Act 1997 he ture tera i muri mai o te Maori Language Act 
engari kare he paku korero o roto mo te ahuatanga o te reo Maori. Na reira ko ta matou ko te whakatakoto i tetahi Supplementary Order Paper 
i te wa o te Komiti ki te kokiri i tera take. No reira tera take tera. 
Tuarua kai te pirangi au ki te whakatakoto i tetahi whakaaro e hangai tonu ana ki te Tiriti o Waitangi. Ahakoa nga tutohutanga i te panuitanga tuatahi naku tonu i kauhau ki roto i tenei Whare kare he paku korero o roto mo te Tiriti o Waitangi i roto i nga akiakinga i nga whakanuinga o nga take taiao me nga take hangarau i Aotearoa nei. Karekau. Kua kaha tohe nei matou o te Pati Maori me whakauru i te Tiriti o Waitangi hai whakanui i te ahuatanga o nga mea Maori ki roto i te ao putaiao ki roto i nga mahi hangarau kia taea ai e te motu te ata titiro i nga mea e rua e korerohia ake nei na runga i te tirohanga Maori. 
No reira koi nei ta matou e aki nei. Ki a matou he pai ke me titiro pera rawa na runga i te mea i te nuinga o te wa kaore era take e korerohia ana; ara te tirohanga o te Ao Maori ki a ia ano ki tona ao ka mutu te tirohanga o te motu ki taua Ao Maori. E hia ke nei nga momo huarahi kai mua i te aroaro kia taea e tenei pire te whakawhanui i tona titiro. Kia titiro whanui tenei pire ki te ahuatanga o te matauranga Maori otira ki te whakanui i tera momo ahuatanga. No reira ko taku tera pea na runga i te ahuatanga o te korero mo te rangatiratanga o roto i nga mahi putaiao o roto i nga mahi rangahau o roto i nga mahi pangarau he ao ano tera. No reira ko ta matou ko te ki atu kati me titiro ki te wahanga o te tangata whenua me titiro ki te wahanga o te Tiriti o Waitangi i roto i tenei momo whiriwhiringa. 
Ka mutu he nui nga patai hai whakatakoto ki mua i te aroaro o te Whare i tenei wa engari ko te aki tuatahi ara kia hoki ra ano ki taku korero i te tuatahi me titiro ki te ahuatanga o te reo Maori na runga i tona putaketanga mai i Aotearoa nei. Me titiro ano ra ki te Tiriti o Waitangi hei whakawhanui tonu i te titiro ki tenei pire. Koi nei ta matou e aki nei. Kei reira tonu etahi whainga matua o roto i te Ao Maori ara ko te mana whenua ko te mana tupuna ko te whakapapa enei korero katoa ko te kaitiakitanga ka taea e wai ranei te titiro ki te hohonutanga o enei kaupapa. No reira kare e nui nga korero i tua atu o tera hoi no ko te ki atu ae a te wa o te Komiti ka whakatakotohia etahi tapiringa korero hai mea wananga ma te Whare katoa kia taea e tatou te wetewete i enei take hai taua wa. No reira kia ora tatou. 
[ 
Greetings to you Mr Assistant Speaker and to us this evening. It is not as though I have much to contribute to the debate on this bill but I merely want to follow up aspects that others before me have commented on. To be honest I do not have an in-depth knowledge of the Royal Society of New Zealand—none at all. In years past I had not heard about that organisation even though I was involved in the education sector. But the name of this society has emerged in the discussions during the past weeks and as a consequence the Maori Party got up at the first reading of the Royal Society of New Zealand Amendment Bill to support the notion of incorporating the humanities into the objectives and functions of the society 
. 
At this stage I have two points perhaps to make in my address to us of the House. The first one relates to clause 5. It contains an important matter relating to definitions. The Education and Science Committee examined this bill and agreed emphatically that it be passed and be allowed to proceed. It is not as though many changes are required to define this thing called the humanities. The committee recommended that a minor change be made to clause 5(2) in respect of examining the depth of the definition of the humanities and to omit references to English and American studies or words of that effect in the English language. In the view of that committee it is a waste of time to specify English because it is already in the broad statement about language types. The same can be said about American studies because it is already there in cultural studies. So according to the committee in that discussion it is a sheer waste of time to make those changes in that clause.  
But I want to pick up on the advice from George Jones. He is a person who to my knowledge is reliably informed about the work of the society having been a member of the Wellington branch for 45 years including nearly a decade as the president of that organisation. Mr Jones noted that although America has had some influence on New Zealand culture there has certainly been far more influence from Maori and he suggested that Maori studies could therefore be added in addition to cultural studies. The Maori Party fully endorses that kind of thinking and urges the Minister to examine it more closely.  
Perhaps we should look at subclause (2) of clause 5 the interpretation clause. We must not forget that the Maori Language Act 1987 declared te reo Maori as an official language—almost a quarter of a century ago. We advocate that te reo Maori is the foundation language of New Zealand the ancestral language of the indigenous people and one of the heirlooms guaranteed protection under the Treaty of Waitangi. It also provides this country with a unique language identity in the rest of the world as this is the only place where Maori is spoken widely. Yet the Royal Society of New Zealand Act 1997—introduced some 10 years after the Maori Language Act—has not included this major development in its text. So we will be introducing a Supplementary Order Paper at the Committee stage to have it debated there. So that is that point which I leave there.  
Secondly I want to put a thought before us that relates specifically to the Treaty of Waitangi. Despite recommendations in the first reading that were the focus of my address in this House there is still no reference made to the critical role of the Treaty of Waitangi in the advancement and promotion of science and technology in New Zealand—not one mention. We of the Maori Party argued strongly that the Treaty of Waitangi be included to enhance things Maori in the domain of science and technology enabling the nation to look critically at these two things being referred to based on a Maori perspective. 
So these are our urgings. We think that it is better to look at things that way because most times those matters are never aired—the way Maoridom views the world compared with his or her view of the world; and eventually the nation’s view compared with that of Maori. There are so many ways in which this bill could stretch its view. It could have taken a wider view towards aspects of Maori knowledge in terms of broadening that aspect. Perhaps that is just my take on things based on the kind of talk about self-determination in relation to activities concerning science research and technology. That is another sphere. What we are saying is enough. Give due consideration to that which pertains to the indigenous people of the land and the Treaty of Waitangi in this part of the deliberations.  
Further to that we have many questions to put before the House at this time but first I go all the way back to my first address and urge that the situation as it relates to the Maori language be considered because it is the founding language of New Zealand. Consider the Treaty of Waitangi again as a means of broadening the outlook towards this bill. These then are our urgings. But there are so many other major things that Maoridom is striving for. Land control ancestral control genealogy all these talks guardianship—who can examine the depth of these matters? So there is not much more to add further except to say yes at Committee stage we will be putting forward Supplementary Order Papers for the House as a whole to debate and unravel in the future. Greetings to us 
.]